Τουρκικό παρμάκ σουτζούκ
Το **σουτζούκι** είναι ξηρό, πικάντικο λουκάνικο το οποίο καταναλώνεται κυρίως στα Βαλκάνια, τη Μέση Ανατολή και την Κεντρική Ασία.

Όνομα
-----

Το τουρκικό όνομα *sucuk* έχει υιοθετηθεί από πάρα πολλές γλώσσες (συμπεριλαμβανομένης της ελληνικής) χωρίς κάποια ιδιαίτερη τροποποίηση. Τα ονόματα του σουτζουκιού σε διάφορες γλώσσες είναι τα εξής: γκαγκαουζιανά: sucuk, αλβανικά: suxhuk‎; αραβικά: سجق‎, μεταγραφή: σουτζούκ. αρμενικά: սուջուխ‎, μεταγραφή: σουτζούχ, βουλγαρικά: суджук‎, σουντζούκ, σλαβομακεδονικά: *суџук*, σουντζούκ; ρουμανικά: sugiuc‎; ρωσικά: суджук‎, σουντζούκ, Σερβοκροατικά και βοσνιακά: *sudžuk*/*cyџyk*. Επίσης, η λέξη για το σουτζούκι σε διάφορες τουρκικές γλώσσες είναι ομόρριζη με την τουρκική, π.χ. καζακικά: шұжық‎, *σουζίκ* και κιργιζικά: чучук‎, *τσουτσούκ*.

Προετοιμασία και ποικιλίες
--------------------------

Κατά τον Μεσαίωνα υπήρχε μεγάλη ποικιλία στην προετοιμασία των λουκάνικων στην Ευρώπη. Παρόλο που τα εντόσθια δεν χρησιμοποιούνταν ποτέ στα οθωμανικά λουκάνικα, ήταν συνηθισμένο συστατικό των διάφορων ποικιλιών λουκάνικων που παράγονταν στη Μεσαιωνική Ρουμανία.

* Περιφερειακές ποικιλίες του σουτζουκιού
* Σουτζούχ από την ΑρμενίαΣουτζούχ από την Αρμενία
* Σουντζούκ από τη ΒουλγαρίαΣουντζούκ από τη Βουλγαρία
* Σπιτικό σουτζούκ από το ΚοσσυφοπέδιοΣπιτικό σουτζούκ από το Κοσσυφοπέδιο

Πιάτα με σουτζούκι
------------------

Οι μικρότερες φέτες του σουτζουκιού μπορούν να τηγανιστούν με λίγο βούτυρο, ενώ οι μεγαλύτερες φέτες μπορούν να ψηθούν στη σχάρα. Το σουτζουκλού γιουμουρτά (σουτζούκι με αυγά) είναι δημοφιλές πρωινό γεύμα στη Τουρκία. Το σουτζουκλού γιουμουρτά είναι απλό πιάτο με τηγανητά αυγά μαζί με φέτες σουτζουκιού. Το σουτζούκι μπορεί να προστεθεί και σε άλλα πιάτα με αυγά, όπως το μενεμέν (το οποίο μοιάζει με τη σακσούκα, αλλά έχει χτυπητά αυγά και όχι ποσέ).

Το σουτζούκι μπορεί να προστεθεί ως συστατικό σε πολλά φαγητά, όπως είναι το στιφάδο φασολιού φάβα (*κουρού φασούλιε*) και γεμιστά αρτοσκευάσματα με φύλλο και ζύμη (μπουρέκι). Χρησιμοποιείται επίσης ως επικάλυψη για πίτσες και πίτες.

* Αυγά με σουτζούκιΑυγά με σουτζούκι
* Ψωμί με σουτζούκιΨωμί με σουτζούκι

Δείτε επίσης
------------

* Καζύ
* Λουκάνκα
* Μαχάν, λουκάνικο από κρέας αλόγου
* Σουτζουκάκια, πικάντικα κεφτεδάκια από τη Σμύρνη.
* Σαλάμι

Παραπομπές
----------

1. ↑  Hasan Eren (1999), *Türk Dilinin Etimolojik Sözlüğü*, Ankara, p. 376
2. ↑  Csato, Eva Agnes· Csató, Éva Ágnes· Isaksson, Bo· Jahani, Carina (2005). *Linguistic Convergence and Areal Diffusion: Case Studies from Iranian, Semitic and Turkic*. Psychology Press. ISBN 978-0-415-30804-5.
3. ↑  *Earthly Delights*. Brill. 14 Ιουνίου 2018. σελ. 115. ISBN 978-90-04-36754-8.
4. ↑  Emina, Seb· Eggs, Malcolm (14 Μαρτίου 2013). *The Breakfast Bible*. Bloomsbury Publishing. ISBN 978-1-4088-3990-4.
5. ↑  «Sucuklu Yumurta Nasıl Yapılır?». *Sabah*. Ανακτήθηκε στις 17 Ιουλίου 2018.
6. ↑  Khong, Rachel· Peach, Lucky (2017). *Lucky Peach All about Eggs*. Crown Publishing Group. ISBN 978-0-8041-8775-6.
7. ↑  Rutherford, Tristan· Tomasetti, Kathryn (2011). *National Geographic Traveler: Istanbul & Western Turkey*. National Geographic Books. ISBN 978-1-4262-0708-2.
8. ↑  Sarlık, E. Emel· Sarlık, Mehmet (1995). *IV. Afyonkarahisar Araştırmaları Sempozyumu Bildirileri: 29-30 Eylül 1995, Afyonkarahisar*. Hazer Ofset Matbaacılık Gazetecilik Limited Şti.